OzLabs/hebrew-wiki-articles huggingface dataset:
איי בהאמה במשחקים האולימפיים לנוער

איי בהאמה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מאיי בהאמה שלוש מדליות אולימפיות לנוער.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של איי בהאמה למשחקים האולימפיים לנוער הייתה לאולימפיאדת הנוער סינגפור וכללה 11 ספורטאים שהתחרו בשלושה ענפי ספורט. המשלחת זכתה במדליית כסף יחידה. המשלחת הגיעה להישגים בענף האתלטיקה עם זכייה במדליית כסף בריצת 200 מטר נערות והעפלה לגמר ריצת 400 מטר נערות בה סיימו במקום הרביעי. המשלחת התחרתה בענפים ג'ודו ושחייה אך לא הגיעה להישגים.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה 14 ספורטאים שהתחרו בארבעה ענפי ספורט. המשלחת זכתה בשתי מדליות ארד. המשלחת הגיעה להישגים בענפים אתלטיקה עם זכייה במדליית ארד בריצת 400 מטר, והעפלה לגמרים בריצת 100 מטר וסיום במקום החמישי לנערות ובמקום השמיני לנערים, ובשחייה עם זכייה במדליית ארד בשחיית 800 מטר בסגנון שחייה חופשית לנערות והעפלה לגמר משחה 400 מטר בסגנון שחייה חופשית לנערות בה סיימו במקום החמישי. המשלחת לא הגיעה להישגים בענפים טניס ושיט.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 1 || 0 || 1 || 74
|- align="center"
|align="right"| 2010 סינגפור || 0 || 0 || 2 || 2 || 79
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 0 || 1 || 1 || 2
|- align="center"
|align="right"| שחייה || 0 || 0 || 1 || 1
|}

==ראו גם==
* איי בהאמה במשחקים האולימפיים
* איי בהאמה במשחקים הפאראלימפיים

קטגוריה:איי בהאמה: ספורט
קטגוריה:מדינות במשחקים האולימפיים לנוער
יחסי גואטמלה–פקיסטן

יחסי גואטמלה–פקיסטן הם יחסי החוץ שבין רפובליקת גואטמלה לבין הרפובליקה האסלאמית של פקיסטן. שתי המדינות כוננו יחסים דיפלומטיים ב-14 באוקטובר 2011.
== יחסים כלכליים ==
בשנת 2016, פקיסטן ייצאה לגואטמלה סחורה בשווי 4.67 מיליון דולר אמריקאי. נתחים גדולים מהסחורה הם מוצרי טקסטיל, כלים רפואיים, תרופות, מוצרי ספורט, כלי תחבורה, ממתיקי סוכר, רהיטים ומוצרי ברזל. לעומתה, גואטמלה ייצאה לפקיסטן סחורה בשווי 13.7 מיליון דולר אמריקאי, רובה כללה אגוזי מוסקט (93%) ומכונות לעיבוד טקסטיל (3.7%).

== ייצוג ==
* גואטמלה אינה מיוצגת בפקיסטן, הן בדרג השגרירות והן בדרג הקונסולרי. השגרירות המייצגת את גואטמלה שוכנת במקסיקו.
* פקיסטן אינה מיוצגת בגואטמלה, הן בדרג השגרירות והן בדרג הקונסולרי. השגרירות המייצגת את פקיסטן שוכנת בניו יורק.

== הערות שוליים ==
תיכון סוג ב'

תיכון סוג ב (באנגלית: Awesome Magical Tales, "אגדות קסומות מדהימות", נקראה Teenage Fairytale Dropouts, "נשירה מהאגדות בגיל ההתבגרות", בעונה הראשונה) היא סדרת הנפשה מקסיקנית-אוסטרלית-אירית-אמריקאית משנת 2012, שנוצרה על ידי אדולפו מרטינז וארה וחוסה גרסיה דה לטונה. הסדרה מבוססת באופן רופף על הדמויות מסרט ההנפשה המקסיקני "מכשפים וענקים" משנת 2003.

הסדרה מתמקדת בג'רמיה, טרפלגר וזעם, שלושה נערים הנחושים להיות עצמם למרות הקשר המשפחתי שלהם לדמויות מהאגדות הקסומות. במהלך הסדרה עוקבים אחר הרפתקאות הנערים ופוגשים בני משפחה נוספים של הדמויות המפורסמות מהאגדות.

הסדרה שודרה לראשונה באוסטרליה בערוץ Seven Network ב-31 בדצמבר 2012. בישראל הסדרה שודרה לראשונה בדיבוב עברי בשנת 2014 בערוץ הילדים. לסדרה הופקה עונה אחת הכוללת 52 פרקים באורך 11 דקות.

ערוץ הטלוויזיה האוסטרלי, ABC Me, הודיע שהוא יחדש את הסדרה לעונה שנייה בעקבות רייטינג מצליח.

== תקציר העלילה ==
הסדרה מתמקדת בשלושה נערים: ג'רמיה, בנו של הענק מהאגדה "ג'ק ואפון הפלא", טרפלגר, אחיינו של מרלין הקוסם, וזעם, בתה של פיית השיניים, הנחושים להיות עצמם למרות הקשר המשפחתי שלהם. במהלך הסדרה הנערים פוגשים דמויות מהאגדות ומתמודדים עם בעיות הקשורות לגיל ההתבגרות.

== דמויות ==
*ג'רמיה - בנו של הענק מהאגדה "ג'ק ואפון הפלא", אבל הוא לא ענק.
*טרפלגר - אחיינו של מרלין הקוסם, אבל לא מצליח לעשות קסמים כמו שצריך.
*זעם - בתה של פיית השיניים, אבל אין לה כנפיים.
*ארל - שונא את ג'רמיה, יעשה הכל בשביל להשפיל אותו.
*ג'פטו ג'וניור - בנו של סבא ג'פטו מהסיפור "הרפתקאותיו של פינוקיו", מכין דברים מעץ.
*פינוקיו ג'וניור - תמיד שהוא משקר גדל לו האף, דבר שהוא מנסה לטפל בו.
*סינדי רלה - אחותה הגדולה של מינדי רלה ובתה של סינדרלה.
*מינדי רלה - אחותה הקטנה של סיני רלה ובתה של סינדרלה, יש לה רגליים גדולות.
*מלודי - פייה והמעודדת הראשית של קבוצת המעודדות של התיכון, מתגרה הרבה בזעם.
*קונרד - דרקון שבגלל כישוף שנכשל הפך לחצי דרקון וחצי ארנב הפסחא.
*מרלין - קוסם וקרוב משפחה של טרפלגר.
*פיית השיניים - אמא של זעם.
*אמא אווזה - מורה, מכירה דמויות רבות מסיפורי האגדות המפורסמים.

== מדבבים ==
במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|ג'רמיה
|סיימון קנדי
|אביתר אדיר
|-
|זעם
|קתרין כהן בק
|נעמה אוזן
|-
|טרפלגר
|ג'ון האסלר
|מולי בכר
|-
|ארל
| rowspan="2" |ניגל פילקינגטון
|דוריאל זוהר
|-
|מקס
| rowspan="3" |ברק ברויטמן
|-
|פינוקיו ג'וניור
|דן ראסל
|-
|ג'פטו ג'וניור
|
|-
|סינדי רלה
|
|אורלי תגר
|-
|מינדי רלה
|
|מייה קדוש
|-
|מלודי
|אמה טייט
|טליה ברקאי
|-
|מרלין
|דן ראסל
| rowspan="2" |סער בדישי
|-
|קונרד
|
|-
|אמא אווזה
|אמה טייט
|אורלי קטן (תחילת הסדרה)גניה סנופ
|-
|פיית השיניים
|
|גניה סנופ
|}
בנוסף דיבבו בדיבוב העברי אלדד פריבס, יובל סגל, גלעד קלטר ושרון בורגאוקר.

== ראו גם ==
* היורשים (דיסני)

== קישורים חיצוניים ==
* 

* 

קטגוריה:סדרות טלוויזיה המבוססות על סרטים
קטגוריה:סדרות טלוויזיה אמריקאיות לילדים
קטגוריה:סדרות טלוויזיה אוסטרליות לילדים
קטגוריה:סדרות טלוויזיה איריות לילדים
קטגוריה:סדרות הנפשה אוסטרליות
קטגוריה:סדרות הנפשה אמריקאיות
קטגוריה:סדרות הנפשה איריות
קטגוריה:סדרות קומדיה אמריקאיות
קטגוריה:מקסיקו: טלוויזיה
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה באנגלית
שירו שיר אמן

"שירו שיר אמן" הוא שיר של הזמרת ירדנה ארזי שהשתתף בתחרות קדם אירוויזיון 1983 והגיע למקום השני בהפרש נקודה אחת מהשיר הזוכה במקום הראשון "חי" בביצוע עפרה חזה.

== כתיבת השיר ==
בשנת 1982 השתתפה ירדנה ארזי בתחרות קדם אירוויזיון בה ביצעה את השיר מוזיקה נשארת של שמרית אור והנרי ברטר והגיעה למקום השני אחרי "הורה" בביצוע אבי טולדנו.

לקראת קדם אירוויזיון 1983 כתבו אהוד מנור ואבי טולדנו את השיר "חי" והציעו אותו לארזי, בין היתר במחשבה על כך שארזי, בתו של אזרח גרמני שנמלט מהמדינה טרם פרוץ מלחמת העולם השנייה תשיר במינכן את המילים "עם ישראל חי". ארזי דחתה את הצעתם ובחרה להמשיך לעבוד עם הצמד אור וברטר, שכתבו לה בהמשך 1982 את השיר הזוכה בתחרות הפסטיגל מילה קטנה.

את מילות השיר כתבה שמרית אור במהלך מלחמת לבנון הראשונה והן מבטאות כמיהה לשלום.

== קדם-אירוויזיון 1983 ==
קדם אירוויזיון 1983 נערך ב-28 במרץ בתיאטרון ירושלים ובין המשתתפים הבולטים בו היו פנינה רוזנבלום, ריקי גל ואילנה אביטל, אך מלכתחילה נדדה תשומת הלב לזמרת השנה עפרה חזה ולמי שזכתה במקום השני שנה קודם לכן, ירדנה ארזי. במהלך ביצוע השיר שלפו זמרי הליווי של ארזי, ובהם שרית סרי, ורדינה כהן ודרור משולם, זיקוקים דולקים.

לאורך כל שלב הניקוד נשמר קרב צמוד בין "שירו שיר אמן" לבין "חי", כשבקיבוצים ובחיפה מעניקים לארזי 12 נקודות ובעיירות הפיתוח לחזה. בסיומה של התחרות הוענקו לחזה 73 נקודות ולארזי 72.

בעיני רבים מסמל קדם אירוויזיון 1983 את יריית הפתיחה ביריבות המעריצים של ארזי וחזה שנמשכה לאורך כל שנות השמונים.

שנים לאחר מכן סיפרה ארזי בריאיון לסדרה התיעודית "הרצל פינת רפאלי", שרפי גינת שישב בחבר השופטים סיפר לה לאחר אותו הערב שהייתה טעות בספירת הקולות בהצבעה, והיא זו שהייתה אמורה לזכות במקום הראשון ולא עפרה חזה. ארזי בחרה לשמור מידע זה בסוד. טענתה זו של ארזי נבדקה בראיון של רפי גינת בנושא באתר הארץ בו הוא שולל את הטענה של ירדנה ארזי לכך שהייתה טעות בספירת הקולות.

==== מצעד השירים השנתי ====
השיר שהה 12 שבועות במצעד הפזמונים השבועי ובמצעד הפזמונים העברי השנתי 1983 הגיע למקום השישי והיה השיר הגבוה ביותר של ארזי במצעד. ארזי נבחרה למקום השני בקטגוריית זמרת השנה, בה זכתה חזה בפעם הרביעית והאחרונה.

== קישורים חיצוניים ==

* [https://www.youtube.com/watch?v=XJmTNgZdvRQ קליפ], באתר YouTube

קטגוריה:שירי 1983
קטגוריה:סינגלים מ-1983
קטגוריה:שירי ירדנה ארזי
קטגוריה:שירי קדם-האירוויזיון 1983
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי הנרי ברטר
קטגוריה:שירים שהופקו על ידי ננסי ברנדס
קטגוריה:שירים על מוזיקה
קטגוריה:סינגלים בהוצאת NTE
מוזיקה נשארת

"מוזיקה נשארת" הוא שיר של הזמרת ירדנה ארזי שהשתתף בתחרות קדם אירוויזיון 1982 והגיע למקום השני. השיר נחשב לנקודת הפריצה בקריירת הסולו של ארזי.

==כתיבת השיר==
בשנת 1979 הנחתה ארזי את תחרות האירוויזיון ולאחריה הוחתמה על חוזה הקלטות בחברת התקליטים הגרמנית "אריולה אריסטה" והקליטה שירים בגרמנית, צרפתית ואנגלית. עם שובה לישראל ב־1981 החלה בהקלטת אלבום הבכורה שלה ויציאה לקריירת סולו בישראל אחרי חברותה בלהקת הנח"ל ושלישיית שוקולד מנטה מסטיק.

בהתייעצות עם בן זוגה ולימים בעלה, נתן תומר, שהפך למפיק אלבומיה של ארזי, ועם הבמאי צדי צרפתי, שביים אותה במחזמר ברנשים וחלומות באותה שנה, הוחלט להשתתף בתחרות קדם אירוויזיון 1982 ולקדם באמצעותה את אחד הסינגלים מהתקליט.

לכתיבת השיר חברו שמרית אור, שכתבה את השיר "הללויה" – שהוצע לארזי לקראת פסטיבל הזמר והפזמון 1979 – והנרי ברטר, שהיה אז מוזיקאי בתחילת דרכו והתבלט כמלחין השיר "תפילה" בביצוע עפרה חזה.

"מוזיקה נשארת" היה השיר הראשון שהוצג בתחרות, ובסיומה זכה ב־67 נקודות, לעומת 72 נקודות שבהן זכה השיר "הורה" בביצוע אבי טולדנו. עם זאת, הופעתה הסוחפת של ארזי בתחרות הביאה להפיכת השיר ללהיט הסולו הראשון שלה.

====מצעד הפזמונים השנתי====
לאחר 11 שבועות במצעד הפזמונים, מהם שבועיים בפסגה, במצעד הפזמונים העברי השנתי 1982 הגיע השיר למקום השמיני והיה השיר הראשון של ארזי כזמרת סולנית במצעדים השנתיים.

== קישורים חיצוניים ==

קטגוריה:שירי 1982
קטגוריה:סינגלים מ-1982
קטגוריה:שירי ירדנה ארזי
קטגוריה:שירי קדם-האירוויזיון 1982
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי הנרי ברטר
קטגוריה:שירים שהופקו על ידי הנרי ברטר
קטגוריה:שירים על מוזיקה
קטגוריה:סינגלים בהוצאת NTE
היא רוקדת

"היא רוקדת" הוא שיר של הזמרת ירדנה ארזי שהשתתף בתחרות קדם-אירוויזיון 1988 והגיע למקום השני. 

== כתיבת השיר ==
בשנת 1988 בחרה הטלוויזיה הישראלית בירדנה ארזי לייצג את ישראל באירוויזיון 1988 שנערך באותה שנה בדבלין בירת אירלנד.

קדמו לבחירה בארזי השתתפותה כנציגת ישראל באירוויזיון 1976 כחלק משלישיית שוקולד מנטה מסטיק, הנחיית אירוויזיון 1979 שנערך בבנייני האומה בירושלים, זכייתה במקום השני בתחרויות קדם אירוויזיון 1982 וקדם אירוויזיון 1983 ובמקום השלישי בתחרות קדם אירוויזיון 1985 והנחיית קדם אירוויזיון 1987. בנוסף התבקשה ארזי לייצג את ישראל בתחרות אירוויזיון 1984 אך השתתפותה בוטלה כיוון שהתחרות נערכה ביום הזיכרון לחללי מערכות ישראל.

נוסף על כל אלה, הייתה ארזי הזמרת הבולטת בישראל באותה שנה, נבחרה בפעם השלישית כזמרת השנה ב-1987 וזכתה להצלחה גדולה באלבומה נשמה צוענית שמכר 150 אלף עותקים. בסקר שנערך על ידי התוכנית "כל צבעי הרשת" של קול ישראל לרגל חגיגות ה-40 לישראל נבחרה ארזי כזמרת האהובה בישראל.

לרגל התחרות התבקשה ארזי להציג ארבעה שירים ומתוכם יבחר הקהל את השיר הזוכה. הייתה זו הפעם הראשונה בה ערכה הטלוויזיה קדם אירוויזיון בהשתתפות זמרת אחת בלבד.

"היא רוקדת" היה אחד משני שירים שכתב לתחרות אהוד מנור ועל פי ראיונות שהעניקה לימים, היה זה השיר המועדף על ארזי לזכייה בתחרות. אך טעם הקהל היה שונה, והשיר הגיע למקום השני עם 40 נקודות לעומת "בן אדם" שהגיע למקום הראשון עם 48 נקודות.

באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("ווען זי טאנצט").

==== במצעדים השנתיים ====
השיר הוצג במצעד הפזמונים רק ב-21 ביוני 1988, כשלושה חודשים לאחר שהשתתף בתחרות קדם אירוויזיון 1988. למרות זאת זכה להצלחה ונשאר במצעדים עשרה שבועות ומהם שבועיים בפסגה.

במצעד הפזמונים העברי השנתי 1988 הגיע השיר למקום השמיני. אחד מתוך ארבעה שירים של ארזי בעשירייה הראשונה במצעד. ארזי נבחרה כזמרת השנה בפעם הרביעית.

== קישורים חיצוניים ==

* [https://www.youtube.com/watch?v=Rs7LdeHLkbE גרסת היידיש], בביצוע יוני אילת

קטגוריה:שירי 1988
קטגוריה:סינגלים מ-1988
קטגוריה:שירי ירדנה ארזי
קטגוריה:שירי קדם-האירוויזיון 1988
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קובי אשרת
קטגוריה:שירים שהופקו על ידי קובי אשרת
קטגוריה:שירים על ריקודים
קטגוריה:סינגלים בהוצאת NTE
ריח דבש וריח מנטה

ריח דבש וריח מנטה הוא אלבום שירי ילדים של הזמרת ירדנה ארזי. הוא יצא בשנת 1987 כחלק משיתוף פעולה של הזמרת כפרזנטורית של בנק לאומי.
== הפקה ==
האלבום יצא בתקופת ההצלחה הגדולה של ארזי, שהייתה זמרת השנה החל משנת 1984 ובצמוד לאלבומה המצליח נשמה צוענית שמכר 150 אלף עותקים תוך זמן קצר. הוא כלל גרסאות עדכניות לשירי ילדים מהקלאסיקה של הזמר העברי בעיבודים של המפיק המוזיקלי ירון בכר. מפיק האלבום הוא בעלה של ארזי, נתן תומר והוא ראה אור כמוצר נלווה לקמפיין פרסומי רחב היקף שהובילה ארזי עבור בנק לאומי.

בין השירים באלבום "אני והתוכי", "מקהלה עליזה", "קום בחור עצל", "מי יודע מדוע ולמה לובשת הזברה פיג'מה", "שעון בן חיל", "נירה", "דני גיבור", "נומי נומי" ועוד.
שירי האלבום לא יצאו כסינגלים לתחנות הרדיו.

במקביל לאלבום הקליטה ארזי גם את קלטת הילדים "סיפורי לילה טוב" ובה ארבעה סיפורים שהיא מקריאה בקולה.

== קישורים חיצוניים ==

* [http://stereo-ve-mono.com/10185 ריח דבש וריח מנטה] באתר סטריאו ומונו

קטגוריה:אלבומי 1987
קטגוריה:אלבומי ירדנה ארזי
קטגוריה:אלבומים בעברית
קטגוריה:אלבומי מוזיקה לילדים
חפץ חיים ברוח הגוברת

"חפץ חיים ברוח הגוברת" (ידוע כ"גשם עומד לרדת") הוא שיר מתוך מה נשמע, אלבומה השני של הזמרת ירדנה ארזי, ואחד משירי המחאה שנכתבו נגד מלחמת לבנון הראשונה.

== כתיבת השיר ==
השיר נכתב על ידי רחל שפירא ב-1983 על רקע מלחמת לבנון הראשונה והוא מתאר התרחשות אפוקליפטית בדגש על תיאורי קרב.

בין מילות השיר "ראו אותי חונה בשטח מגודר / ראו אותי צמא כהלך במדבר / גשם עומד לרדת // אני נושא פני ברעש הנורא / זוכר את פני האיש ופני הנערה / גשם עומד לרדת // על הבקרים הקרים מתרפקים החיים החמים / על הגשרים הצרים כוונות מחליפות כיוונים // חפץ חיים ברוח הגוברת / חפץ חיים בין סחף לשרב // את העונות כולן האדמה נתנה / ומה שהיא לקחה מפיל עלי אימה / גשם עומד לרדת // על הגשרים הצרים נשענים החיים החמים / בין השירים הקצרים משלימים תיקונים אחרונים..."

להעצמת האפקט הדרמטי בשיר הצטרפו אל ארזי תלמידי תיכון עירוני י"א בתל אביב.

השיר יצא לרדיו בסמוך לצאת שירה הקודם של ארזי הביתה, אף הוא שיר מחאה נגד המלחמה, ולאחר שהופיעה בעצמה מול החיילים בהרי השוף ונקלעה במהלך ההופעה לסכנת מוות.

בחורף 2017 יצאה לרדיו גרסת ההופעה לשיר בביצוע ירדנה ארזי והגבעטרון.

== מצעד השירים ==
השיר הוצג ב-28 בפברואר 1984 ושהה עשרה שבועות במצעד מהם שבועיים במקום הראשון.
במצעד הפזמונים העברי השנתי 1984 הגיע השיר למקום ה-9 וארזי הוכתרה לראשונה כזמרת השנה.

== נגנים ==
* ירוסלב יעקובוביץ – הפקה מוזיקלית ועיבודים
* מיכה מיכאלי – גיטרה בס
* גיל דור – גיטרה חשמלית
* מאיר ישראל – תופים
* אלונה טוראל – פסנתר חשמלי
* דריו מלכי – סינטיסייזר Roland Jupiter-8
* מזי כהן, פנינה בריק, מוטי דיכנה, ורדינה כהן, אילנית בן צוק, דרור משולם ותלמידי בי"ס עירוני י"א ת"א – קולות רקע

== קישורים חיצוניים ==

* [https://www.youtube.com/watch?v=bC9J9ZFDEDo קליפ], מתוך המופע המשותף של ירדנה ארזי והגבעטרון

קטגוריה:שירי 1983
קטגוריה:סינגלים מ-1983
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי ירוסלב יעקובוביץ'
קטגוריה:שירים שהופקו על ידי ירוסלב יעקובוביץ'
קטגוריה:שירי מחאה בעברית
קטגוריה:שירי מלחמת לבנון הראשונה
קטגוריה:שירים נגד מלחמה
קטגוריה:סינגלים בהוצאת NTE
ישראל באירוויזיון 1998

ישראל השתתפה באירוויזיון 1998 עם השיר דיווה בביצוע של דנה אינטרנשיונל שהתקיים בעיר ברמינגהאם במדינת בריטניה.

== לפני האירוויזיון ==
=== בחירה פנימית ===
ועדה ברשות השידור בחרה בשיר דיווה בביצועה של הזמרת דנה אינטרנשיונל לייצג את ישראל באירוויזיון 1998. וזאת לאחר שכבר השתתפה בעבר בקדם-אירוויזיון 1995 והגיעה למקום ה-2.

{| class="wikitable sortable"
!סדר
!שם המבצע
!שם השיר
!מילים
!לחן
!ניקוד סופי
!מקום
|- style="font-weight:bold; background:gold;"
|1
|דנה אינטרנשיונל
|דיווה
|יואב גינאי
|צביקה פיק
|78
|1
|-
|2
|ארקדי דוכין והלימונים
|תקווה
| -
| -
| -
|2
|-
|3
|יוספה ברוך פרינדלאך
|מלאך
| -
| -
| -
| -
|-
|4
|היי פייב
| -
| -
| -
| -
| -
|-
|5
|אופירה יוספי
| -
| -
| -
| -
| -
|}

== באירוויזיון ==
דנה אינטרנשיונל הייתה ה-8 בסדר ההופעה בתחרות, אחרי פולין ולפני גרמניה. בתום ההצבעה קיבל השיר 172 נקודות והגיע למקום ה-1 וזכתה בתחרות מתוך 25 מדינות שהשתתפו בה. הצבעת הקהל הישראלי העניקה את ה-12 נקודות שלה לבריטניה.

אינטרנשיונל הייתה הזמרת הטרנסג'נדרית הראשונה שהשתתפה באירוויזיון ואף ניצחה במקום הראשון את התחרות.

=== נקודות שהוענקו לישראל ===

=== נקודות שישראל העניקה ===

== ראו גם==
* ישראל באירוויזיון
* אירוויזיון 1998

== קישורים חיצוניים ==
* [https://www.esc-history.com/details.asp?key=826 Israel 1998], באתר esc history
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:ישראל באירוויזיון
קטגוריה:1998 בישראל
קטגוריה:מדינות באירוויזיון 1998
Touch (יוניקס)

touch (מאנגלית - "לגעת") היא פקודה במערכת הפעלה דמוית יוניקס היוצרת קבצים וסיפריות במערכת ההפעלה ומאפשרת לעדכן את תאריכי הגישה והיצירה שלהם.

== שימוש ==
השימוש הבסיסי יוצר קובץ אם הקובץ לא קיים עדיין. אם הוא קיים: מעדכן את זמן העריכה שלו לזמן הנוכחי.

יצירת קובץ באמצעות פקודת <code>touch</code>, בסביבת יוניקס, יתבצע כדלקמן:
<syntaxhighlight lang="bash">
touch newfile.sh
</syntaxhighlight>

עדכון תאריכים באמצעות פקודת <code>touch</code>, בסביבת יוניקס, יתבצע כדלקמן:
<syntaxhighlight lang="bash">
touch existfile.sh
</syntaxhighlight>

ניתן לשלב ערכים נוספים:

* touch -a - שינוי זמן הגישה בלבד.
* touch -m - שינוי זמני עריכה בלבד.
* man touch - יציג את ספר הוראות של פקודה זו.

== קישורים חיצוניים ==

* [http://mally.stanford.edu/~sr/computing/basic-unix.html רשימת פקודות יוניקס (באנגלית)]
* [https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
אליפות אירופה בכדוריד 2000

אליפות אירופה בכדוריד 2000 היא אליפות אירופה הרביעית והיא נערכה על ידי איגוד הכדוריד האירופאי. הטורניר התקיים בקרואטיה בין ה-21 בינואר ל-30 בינואר 2000. המשחקי הגמר נערכו בזגרב ב"עולם הספורט" שמכיל כ-3,500 מקומות.

 זכתה באליפות בפעם השלישית בתולדות הנבחרת (שנייה ברציפות).

==מתכונת התחרות==

המדינה המערכת (קרואטיה) והאלופה המכהנת (שוודיה) העפילה ישירות, יתר 10 נבחרות העפילו דרך המוקדמות.

הקבוצות חולקו ל-2 בתים. שתי נבחרות חזקות מכל בית העפילו לשלב השני שנערך בשיטת פלייאוף.

==מהלך התחרות==
=== בית א'===
המשחקים נערכו בזגרב ב"עולם הספורט" שמכיל כ-3,500 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor="#ccffcc"
|
||5||4||1||0||127||110|| 17||9
|- bgcolor="#ccffcc"
|
||5||4||0||1||128||120|| 8||8
|- 
|
||5||3||1||1||122||114|| 8||7
|- 
|
||5||1||1||3||106||114||8-||3
|- 
|
||5||0||2||3||110||119||9-||2
|- 
|
||5||0||1||4||104||120||16-||1
|}

===בית ב'===
המשחקים נערכו ברייקה ב"ארמון הנוער" שמכיל 4,000 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor="#ccffcc"
|
||5||5||0||0||143||115|| 28||10
|- bgcolor="#ccffcc"
|
||5||4||0||1||128||120|| 8||8
|- 
|
||5||2||0||3||129||131||2-||4
|- 
|
||5||2||0||3||123||133||10-||4
|- 
|
||5||2||0||3||126||134||8-||4
|- 
|
||5||0||0||5||121||137||16-||0
|}

==שלבי הגמר==

==ישראל באליפות==
נבחרת ישראל בכדוריד החלה את השתתפותה בבית א' של המוקדמות. היא סיימה את הבית במקום השלישי ולא העפילה להמשך התחרות.

==הדירוג הסופי==
{|class=wikitable
|-
!מיקום!!width=150px|קבוצה
|-bgcolor=gold
|1||align=right|
|-bgcolor=silver
|2 ||align=right|
|-bgcolor=cc9966
|3||align=right|
|-
| 4 ||align=right|
|-
| 5 ||align=right|
|-
| 6 ||align=right|
|-
| 7 ||align=right|
|-
| 8 ||align=right|
|-
| 9 ||align=right|
|-
| 10 ||align=right|
|-
| 11 ||align=right|
|-
| 12 ||align=right|
|}

==קישורים חיצוניים==
* [http://www.eurohandball.com/ech/men/2000/round/1 מידע מאתר איגוד הכדוריד האירופי] 
* [http://www.todor66.com/handball/Europe/Men_2000.html נתונים מאתר טודור66]
* [http://www.todor66.com/handball/Europe_Qual/Men_1999.html פירוט משחקי המוקדמות]

כדוריד
כדוריד
קטגוריה:אליפויות אירופה בכדוריד
קטגוריה:רייקה: ספורט
קטגוריה:זאגרב: תחרויות ספורט
כווית במשחקים האולימפיים לנוער

כווית משתתפת במשחקים האולימפיים לנוער מאולימפיאדת הנוער נאנג'ינג (2014). ב-1 בינואר 2010 הוועד האולימפי הבינלאומי השעה את הוועד האולימפי של כווית לאור התערבות ממשלתית בניהול התאחדויות הספורט המקומיות. יחד עם זאת, מאוחר יותר הוועד האולימפי הבינלאומי אישר לספורטאי הנוער מכווית להשתתף באולימפיאדת הנוער סינגפור (2010) תחת הדגל האולימפי. באולימפיאדת הנוער נאנג'ינג המשלחת חזרה להתחרות תחת הדגל של כווית לאור סיום ההשעייה. כווית מעולם לא השתתפה במשחקי החורף האולימפיים לנוער. רשמית, עד כה, אף ספורטאי נוער לובי לא זכה במדליה אולימפית לנוער. אולם באולימפיאדת הנוער סינגפור, זכה אחד מספורטאי הנוער מכווית שהתחרה תחת הדגל האולימפי במדליית ארד בענף השחייה.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====

המשלחת לאולימפיאדת הנוער סינגפור התחרתה תחת הדגל האולימפי לאור ההשעייה של הוועד האולימפי של כווית לאור התערבות ממשלתית בניהול התאחדויות הספורט המקומיות. המשלחת כללה שלושה ספורטאים שהתחרו בשלושה ענפי ספורט. המשלחת זכתה במדליית ארד אולם היא אינה נספרת במניין המדליות הרשמיות של כווית. המשלחת הגיעה להישגים בענפים שחייה עם זכייה במדליית ארד במשחה 50 מטר בסגנון שחיית גב לנערים והעפלה לגמר במשחה ל-100 מטר בסגנון שחיית גב, ובקליעה עם העפלה לגמר וסיום במקום השמיני בירי ל-10 מטר ברובה אוויר לנערות. המשלחת לא הגיעה להישגים בענף האתלטיקה.

====אולימפיאדת הנוער נאנג'ינג (2014)====
המשלחת הראשונה של כווית למשחקים האולימפיים לנוער הייתה לאולימפיאדת הנוער נאנג'ינג ומנתה חמישה ספורטאים שהתחרו בארבעה ענפי ספורט. המשלחת לא זכתה במדליות. המשלחת הגיעה להישגים בענף האתלטיקה עם העפלה לגמר ריצת 100 מטר לנערים וסיום במקום החמישי. בניגוד לאולימפיאדת הנוער סינגפור, המשלחת לא הגיעה להישגים בענפים קליעה ושחייה. המשלחת גם לא הגיעה להישג בענף הסיף.

==ראו גם==
* כווית במשחקים האולימפיים
* כווית במשחקים הפאראלימפיים

==הערות שוליים==

קטגוריה:כווית: ספורט
קטגוריה:מדינות במשחקים האולימפיים לנוער
כמה כמה (שיר של שרית חדד)

"כמה כמה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-15 באוגוסט 2012, כסינגל שלא מתוך אלבום, על ידי חברת התקליטים אבי גואטה הפקות בע"מ.

השיר הגיע למקום השלישי במצעד של מדיה פורסט.

== רקע וכתיבה ==
השיר נכתב והולחן על ידי קובי אוז ויוני רועה והופק על ידי תמיר צור. השיר הוא שיר חתונות, המכיל בתוכו את סגנון הפופ ואת סגנון המוזיקה המזרחית. בשיר מוזכרת השחקנית הצרפתייה בריז'יט בארדו.

יוסי חרסונסקי סקר את השיר, והפנה כלפיו ביקורת מעורבת.

== וידאו קליפ ==
הווידאו קליפ המלא שצולם עבור השיר בוים על ידי עומר טובי, ופורסם לראשונה ביוטיוב ב-4 בספטמבר 2012. הקליפ מציג לאורכו דמויות שונות על עוגה גדולת ממדים שמופיעה בעטיפת הסינגל, ובאחת הסצנות את שרית חדד בתוך צדפה.

נכון ל-25 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוני רועה
קטגוריה:שירים שנכתבו על ידי קובי אוז
קטגוריה:שירים שהולחנו על ידי יוני רועה
קטגוריה:שירים שהולחנו על ידי קובי אוז
קטגוריה:שירים שהופקו על ידי תמיר צור
קטגוריה:שירים על נישואים
אחד בפה ואחד בלב

אחד בפה ואחד בלב הוא ביטוי שמקורו בתלמוד, ופירושו: פיו ולבו אינם שווים, אדם צבוע, שדבריו אינם תואמים את מחשבותיו הפנימיות.

== מקור הביטוי ==
הביטוי מופיע במספר מקומות בתלמוד, וביניהם מסכת פסחים: "שלשה הקדוש ברוך הוא שונאן: המדבר א [אחד] בפה ואחד בלב והיודע עדות בחבירו ואינו מעיד לו והרואה דבר ערוה בחבירו ומעיד בו יחידי". שלוש העבירות האלו, מסביר המהרש"א, הן בכלל העבירות שבין אדם לחברו, אלא שבא הכתוב לומר לנו "שכל שאינו נוח לבריות, אינו נוח למקום" (כינוי לאלוהים ביהדות)

מקום אחר בתלמוד המזכיר את הביטוי הוא מסכת בבא מציעא. בדיון על הפסוק בויקרא: "מֹאזְנֵי צֶדֶק, אַבְנֵי-צֶדֶק, אֵיפַת צֶדֶק וְהִין צֶדֶק יִהְיֶה לָכֶם" שואלים חז"ל מדוע הצמיד הכתוב הין צדק לאיפת צדק, "והלא הין בכלל איפה היה". ומסבירה הגמרא: "שיהא הן שלך צדק ולאו שלך צדק". ומוסיף אביי ואומר: "כוונתו שלא ידבר אחד בפה ואחד בלב".

רש"י נעזר בביטוי זה בפירושו לפסוק בספר בראשית, המתאר את יחסיהם של בני יעקב לאחיהם, יוסף: "וַיִּרְאוּ אֶחָיו כִּי אֹתוֹ אָהַב אֲבִיהֶם מִכָּל אֶחָיו וַיִּשְׂנְאוּ אֹתוֹ וְלֹא יָכְלוּ דַּבְּרוֹ לְשָׁלֹם". אומר על כך רש"י - "מתוך גנותם למדנו שבחם, שלא דברו אחת בפה ואחת בלב". במילים אחרות, על אף שמעשיהם היו מגונים, לפחות הם לא היו צבועים בהתנהגותם כלפי יוסף.

מקור השראה לביטוי ניתן למצוא גם בתנ"ך: : "קָר֤וֹב אַתָּה֙ בְּפִיהֶ֔ם וְרָחוֹק מִכִּלְיוֹתֵיהֶֽם׃". ברור הם רוצים
לב טוב

== שימושים בעברית המודרנית ==
השועל הצבוע מחמיא לעורב על מראהו וקולו, רק כדי לזכות בגבינה, במשל [[השועל והעורב. ציור מאת וצלב הולאר, (1677-1607)]]
* בעיתון "הזמן" משנת 1903 כותב מחבר הפיליטון, הצידני, שאין הוא מתרעם על צביעות בולטת כזו של הנחש, למשל, שהיא "אחת בפה ואחת בלב", אלא על הצביעות שבלב.
*בעיתון "המשקיף" משנת 1940 מספר אייזיק רמבה שזאב ז'בוטינסקי האמין למילות השבח שהרעיף לפתע בן-גוריון עליו, משום שלא האמין ש"אדם בעל שיעור קומה יהיו לו אחד בפה ואחד בלב"
*בעיתון "חרות", משנת 1962 כותב אלמוני החותם בראשי תיבות בכתבה בשם: "אחת בפה ואחת בלב", שמפלגת אחדות העבודה החמיצה הזדמנות גדולה "והוכיחה שוב הפעם לציבור, כי עמדתה היא אחד בפה ואחד בלב"

== ראו גם ==
* אין תוכו כברו

== קישורים חיצוניים ==
* מט"ח, [https://lib.cet.ac.il/pages/item.asp?item=5487 אחד בפה ואחד בלב]
*ויקימילון, אחד בפה ואחד בלב
*ויקישיבה, [https://www.yeshiva.org.il/wiki/index.php?title=אחד_בפה_ואחד_בלב אחד בפה ואחד בלב]
*משרד החינוך, [http://cms.education.gov.il/NR/rdonlyres/AD0FF487-64A9-4F11-AF82-79703AAD73D6/125951/SipureyMilim1.pdf סיפורי מילים]

==הערות שוליים==

קטגוריה:אמרות חז"ל
קטגוריה:ניבים וביטויים חז"ליים
אסיה רוקסטה

אסיה רוקסטה (באנגלית: Asia Rocsta) הוא רכב שטח קטן, המוגדר כ-SUV (ראשי תיבות של Sport utility vehicle), בעל הנעה כפולה 4x4, מתוצרת יצרנית הרכב הדרום קוריאנית Asia Motors (שם מלא: Asia Motors Industries Co., Ltd) אשר יוצר בין השנים 1985–1997.

משנת 1993 יוצאו דגמי "אסיה רוקסטה" לאוסטרליה.
==מנועי "אסיה רוקסטה"==
* מנוע בנזין - 1.8 ליטר
* מנוע דיזל - 2.2 ליטר

==דגמי "אסיה רוקסטה"==
* "Rocsta 1.8 DX Hard Top"
* "Rocsta 1.8 DX Soft Top"
* "Rocsta 2.2"
* "Rocsta 2.2 4WD"
* "Rocsta 2.2 D Soft Top"
* "Rocsta 2.2 Diesel DX H/Top"
* "Rocsta 2.2 Diesel Soft Top"
* "Rocsta R2 Wagon"

==תמונות==
<gallery mode="packed" heights="130">
קובץ:Asia Rocsta (8421422550).jpg | "אסיה רוקסטה", 1994
קובץ:MHV Asia Rocsta 01.jpg | "אסיה רוקסטה"
קובץ:MHV Asia Rocsta 02.jpg | "אסיה רוקסטה"
קובץ:Asia Rocsta 01.jpg | "אסיה רוקסטה"
קובץ:Asia Rocsta 03.jpg | "אסיה רוקסטה"
קובץ:Asia Rocsta 02.jpg | "אסיה רוקסטה"
קובץ:Kia (Asia) Rocsta.jpg| "אסיה רוקסטה"
קובץ:R2 1.jpg | "אסיה רוקסטה" R2
</gallery>

==ראו גם==
* רכב שטח
* סיבאל

== קישורים חיצוניים ==

* 
* 

==הערות שוליים==

קטגוריה:רכבי שטח קטנים
קטגוריה:דגמי מכוניות שהושקו ב-1985
קטגוריה:כלי רכב המיוצרים בקוריאה הדרומית
האירוויזיון למקהלות

האירוויזיון למקהלות (באנגלית: Eurovision Choir of the Year; בצרפתית: Chœur Eurovision de l'année) היא תחרות מוזיקה קלאסית דו-שנתית למקהלות. התחרות מאורגנת על ידי איגוד השידור האירופי (EBU/UER) ומשודרת בטלוויזיה ברחבי אירופה בערוצי המדינות הנוטלות בה חלק.

== היסטוריה ==
האירוויזיון למקהלות הוא האירוע האחרון שהושק על ידי איגוד השידור האירופי לאחר האירוויזיון לקרקס. תחרות זו מבוססת על משחקי המקהלות העולמי . האירוע הראשון, שאירחה לטביה, אושר רשמית ב-30 בנובמבר 2016. ב-21 ביולי 2017, הוכרז כי תחרות זו תהיה תחרות דו-שנתית, אלא אם כן הצפייה בנתונים תהיה גבוהה מהצפוי.

ב-28 ביוני 2021, נודע כי התחרות לא תתקיים ב-2021 בשל מגפת הקורונה.<ref></ref>

באוקטובר 2022 כי התחרות תחזור בשנת 2023 ותתקיים בשנית בלטביה.<ref></ref><ref></ref> עם זאת, במאי 2023 הודיע איגוד השידור האירופי כי התחרות לא תתקיים גם בשנה זו. עקב כך, גורלה של התחרות עצמה אינו ידוע.<ref></ref>

== פורמט ==
המדינות החברות באיגוד השידור האירופאי זכאיות להתחרות בתחרות זו. לכל מדינה מתחרה, יש מקהלה שהיא הנציגה של אותה מדינה. כל אחת מהמקהלות מבצעת קטע מקהלה שנמשך לא יותר מ-6 דקות. כל קטע יכול לכלול לפחות יצירה מוזיקלית אחת. אבל, כל יצירה חייבת להכיל השפעה לאומית או אזורית מהמדינה המשתתפת. האמן נקבע כמנצח לאחר הצבעת השפוטים.

== השתתפות ==
השתתפות המדינות מאז שנת [[2017:

]]
הזכאות להשתתף אינה נקבעת בהכללה גאוגרפית של המדינה בתוך יבשת אירופה, למרות ה-"אירו" ב-"אירוויזיון". למרות זאת, אף מדינה הנמצאת מחוץ לגבולות אירופה השתתפה בתחרות אירוויזיון זו. ליטא הייתה אמורה לעשות את הופעת הבכורה שלה בשנת 2023, אך התחרות לבסוף לא התקיימה.

עד היום, השתתפו 13 מדינות, כש-2 מדינות (סלובניה ודנמרק) ניצחו בתחרות.

=== רשימת המדינות על-פי מועד הצטרפותן לתחרות ===
{| class="wikitable" style="font-size:100%"
|-
! scope="col" style="width:10%;"| שנה
! רשימת המדינות על-פי מועד הצטרפותן לתחרות
|-
! 2017
| אוסטריה, בלגיה, דנמרק, אסטוניה, גרמניה, הונגריה, לטביה, סלובניה, ויילס
|-
! 2019
| , , , 
|-
!
2023

|
|}

== אירוח התחרות ==
{| class="wikitable sortable" style="font-size:90%; text-align: right;"
|-
! תחרויות
! מדינה
! עיר
! אולם
! שנים
|-
| rowspan="2" |1
| לטביה
| ריגה
| ארנה ריגה
| 2017
|-
| שוודיה
| גטבורג
| פטילה ארנה
| 2019
|}

== המדינות הזוכות ==
=== זכיות לפי שנה ===
{| class="wikitable sortable" style="font-size:90%; text-align: center;"
|- bgcolor="#ccccff"
! שנה
! תאריך
! העיר המארחת
! זוכה
! מקהלה
! שיר/ים
! מקום שני
!מקום שלישי
|-
|2017
| 
| ריגה, לטביה
| סלובניה
| כרמן מאנה
| "Ta na Solbici" / "Adrca" / "Aj, zelena je vsa gora"
| ויילס
| לטביה
|-
|2019
| 
| גטבורג, שוודיה
| דנמרק
|Vocal Line
|"True North""Viola"
| לטביה
| סלובניה
|}

===זכיות לפי מדינה===
הטבלה שלהלן מציגה את 3 המקומות הראשונים מכל תחרות, יחד עם השנים שבהן המדינה זכתה.
{| class="wikitable sortable" style="font-size:90%; text-align: center;"
|- bgcolor="#ccccff"
! זכיות
! מדינה
! קובץ:Med 1.png
! קובץ:Med 2.png
! קובץ:Med 3.png
! סה"כ
! שנות זכייה
|-
| rowspan="2" |1
| 
| 1
| 0
| 1
| 2
|2017
|-
| דנמרק
|1
|0
|0
|1
|2019
|-
| rowspan="2" |0
| לטביה
|0
|1
|1
|2
|
|-
| ויילס
|0
|1
|0
|1
|
|}

== קישורים חיצוניים ==

* 

== הערות שוליים ==

*
הכינור הנאמן

"הכינור הנאמן" הוא שיר של הזמרת ירדנה ארזי והשיר המזוהה ביותר עם אלבומה המצליח נשמה צוענית שנמכר ב-150 אלף עותקים.
השיר מתאפיין בכך שמילותיו עצובות אולם מנגינתו שמחה.

== כתיבת השיר ==
בשנת 1986 לאחר שזכתה פעמיים בתואר זמרת השנה החליטה ארזי לחפש כיוון מוזיקלי חדש ויחד עם יועצה האמנותי גברי מזור הלכה לפגישה עם המלחין דובי זלצר שהשמיע לה לחן בסגנון צועני. המפגש היווה השראה לארזי ומזור להקליט פרויקט שלם המבוסס על מוזיקה צוענית והשניים החלו להאזין ליצירות מוזיקליות מכל רחבי הבלקן ומזרח אירופה.

באחד מהשירים להם האזינו היה קטע מעבר קצר שנמשך פחות מדקה שתפס את אוזנו של מזור, והוא ביקש מאהוד מנור שהופקד על כתיבת כל שירי האלבום לכתוב לו מילים. השיר הפך ללהיט גדול ברדיו ונשאר מוכר ומזוהה איתה גם שנים אחרי צאתו, אך מכיוון שאינו שיר ישראלי מקורי לא הורשה להשתתף במצעד הפזמונים.

להקת הבילויים שילבה קטע מ"הכינור הנאמן" בשירה "כשנפוליאון יכבוש את עכו".

באלבום היידיש שלו "ציגיינער נשמה", המתבסס על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("מיין פידעלע").

== קישורים חיצוניים ==

* [https://www.youtube.com/watch?v=4f_-zaDlkqA גרסת היידיש] בביצוע יוני אילת
* [https://www.youtube.com/watch?v=v3mR6SvUiu4 גרסת בימתית] בביצוע צעירי תיאטרון יידישפיל
*

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהופקו על ידי מתי כספי
קטגוריה:שירים על כינורות
קטגוריה:שירים על מוות
קטגוריה:סינגלים בהוצאת NTE
כשהצועני אוהב

"כשהצועני אוהב" הוא שיר של הזמרת ירדנה ארזי מתוך אלבומה המצליח נשמה צוענית והשיר המקורי היחיד באלבום המבוסס כולו על לחנים צועניים.

== הרקע לכתיבת השיר ==
במהלך העבודה על האלבום "נשמה צוענית" פגשה ארזי את הזמרת יהודית רביץ שהקליטה באולפן הסמוך את אלבומה באה מאהבה.

תוך כדי הקלטת האלבום ילדה ארזי את בתה היחידה אלונה ולאחר הלידה העניקה לה רביץ במתנה לחן חדש באווירה צוענית שיתאים לאלבום. הלחן נמסר לאהוד מנור שכתב את כל שירי "נשמה צוענית.

== מצעד השירים ==
חרף הצלחתו של האלבום נשמה צוענית, שמכר עד היום כ-150 אלף עותקים וזכה למעמד של אלבום פלטינה כפולה כחודש לאחר שיצא לחנויות, ועל אף ששיריו זכו להצלחה גדולה ברדיו, הם לא הורשו להשתתף במצעד הפזמונים מכיוון שלא היו שירים ישראליים מקוריים, מלבד השיר "כשהצועני אוהב" שהוצג במצעד הפזמונים ב-3 במרץ 1987 ושהה בו 11 שבועות מהם ארבעה במקום הראשון.
במצעד הפזמונים השנתי תשמ"ז הגיע למקום החמישי וארזי הוכתרה בפעם השלישית בתואר זמרת השנה.

באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("א צגיינער ליבע").

== קישורים חיצוניים ==
* 
* [https://www.youtube.com/watch?v=8JP02f0TSTE גרסת היידיש], בביצוע יוני אילת

קטגוריה:שירי 1987
קטגוריה:סינגלים מ-1987
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי יהודית רביץ
קטגוריה:שירים שהופקו על ידי מתי כספי
קטגוריה:סינגלים בהוצאת NTE
ארדא ויראז נאמאג

ארדא ויראז נאמאג ("ספר ויראז הצדיק"; בפהלווי: Ardā Wīrāz-nāmag; בפרסית: اَردا ویراز نامه) הוא חיבור זורואסטרי בפרסית אמצעית שכתיבתו נתקבעה במאה ה-9 או ה-10, בו מתואר מסעו הרוחני של ויראז הצדיק בעולמות שמימיים, בגן עדן ובגיהנום.

==רקע==
ויראז נבחר לצאת למסע רוחני חוץ-גופי זה בזכות צדיקותו הרבה וכיוון שהיה מקובל על העדה כולה. מטרת מסעו הייתה לאמת את האמונה הזורואסטרית בעולם הנסתר וכדי לבדוק את מידת יעילותם של הטקסים הזורואסטריים. הרקע לצורך באימות ובחיזוק מערכת האמונות הזורואסטריות נבע מהיחלשות הדת הזורואסטרית נוכח אויבים מבחוץ, האחרון והקשה שבהם היה חדירת האסלאם לאיראן. שבע נשותיו של ויראז (שהיו גם אחיותיו, בהתאם למנהג נישואי קרובים (xwēdōdah) בדת הזורואסטרית) התנגדו להשתתפותו במסע, אך לבסוף התרצו וויראז יצא למסע. המסע נמשך שבעה ימים במהלכם נדמה ויראז כמחוסר הכרה ונשותיו ואנשים נוספים שמרו על גופו. בתום שבעת הימים חזר ויראז להכר וסיפר לבני הקהילה את שראה במסעו.

==תיאור המסע==
בתחילת המסע ויראז פוגש באישה נאה המובילה אותו מעבר לגשר צ'ינוואט; אישה זו היא למעשה ה"דאינה" שלו, כלומר, החלק הרוחני של נשמתו. אז הוא פוגש בישויות סרוש ואדאר המלווים אותו לאורך המסע. בגן עדן ויראז פוגש באהורא מזדא המראה לו את מנעמי חיי הצדיקים בגן עדן. אז ויראז ומלוויו יורדים לגיהנום וחוזים במגוון העונשים הצפויים לחוטאים בהתאם לסוג החטא וחומרתו. בכניסה לגיהנום מקבלת את פניהם אישה זקנה ומכוערת שהיא התגשמות המעשים הרעים של כל אדם.

==בתרבות המודרנית==
בשנת 2015 עלה הסיפור המומחז "דו"ח ארדא ויראף" (گزارش ارداویراف) מאת בהראם בייזאי (بهرام بیضایی) בסטנפורד.

==קישורים חיצוניים==
* [http://titus.uni-frankfurt.de/texte/etcs/iran/miran/mpers/arda/arda.htm Ardā Virāz Nāmag] - טרנסליטרציה של הטקסט בפרסית אמצעית
* [http://www.avesta.org/pahlavi/viraf.html The book of Arda Viraf] - תרגום לאנגלית

==הערות שוליים==

קטגוריה:זורואסטריות
קטגוריה:האימפריה הסאסאנית
קטגוריה:ספרות
איאן קוק

איאן אנדרו קוק (באנגלית: Iain Andrew Cook; נולד ב-2 בנובמבר 1974) הוא מוזיקאי, מלחין ומפיק מוזיקלי סקוטי הידוע בעיקר כחבר בשלישייה מגלאזגו,  Chvrches. בעבר ניגן בגיטרה, עבור להקת הפוסט-רוק הסקוטית Aereogramme עד התפרקותה ב-2007. קוק גם מלחין מוזיקה לקולנוע וטלוויזיה וחבר בלהקת הרוק The Unwinding Hours.

== ביוגרפיה ==
<div style="direction: rtl;">לפני הקמתה של Aereogramme, קוק, שהשתמש בכינוי ג'וני דיימס, היה חבר בלהקה Les Tinglies. ב-1998, היה שותף להקמת Aereogramme. הלהקה הוציאה לאור את אלבום הבכורה שלהם A Story in White ב-2001. אלבומה השני של הלהקה, Sleep and Release שוחרר ב-2003 ובעקבותיו שוחרר ב-2004 האלבום Seclusion. הלהקה שחררה את אלבומה האחרון, My Heart Has a Wish That You Would Not Go ב-2007 והתפרקה באותה שנה.</div>

== חייו האישיים ==
קוק מתגורר בברוקלין, ניו יורק.

== דיסקוגרפיה ==

; עם Aereogramme
* <span>2001:</span> A Story in White
* <span>2003:</span> Sleep and Release
* <span>2004:</span> Seclusion
* <span>2007:</span> My Heart Has a Wish That You Would Not Go

; עם The Unwinding Hours
* <span>2010:</span> The Unwinding Hours
* <span>2012:</span> Afterlives

; עם Chvrches
* <span>2013:</span> The Bones of What You Believe
* <span>2015:</span> Every Open Eye
* <span>2018:</span> Love Is Dead

; כמפיק
* <span>2012:</span> Traces של Karine Polwart

== קישורים חיצוניים ==

* 

==הערות שוליים==

קטגוריה:זמרים סקוטים
קטגוריה:בריטים שנולדו ב-1974
ליאל אלכסנדרה אדמון

ליאל (צ'יקה) אלכסנדרה אדמון (נולדה ב-21 במאי 1980) היא משוררת ישראלית.

חברה בקבוצת "כֻּלָּנָה", חבורה פואטית הכותבת, עורכת ומופיעה יחד במיצגי פרפורמנס.

==ביוגרפיה==

נולדה כאלכסנדרה רגוזוב בפלובדיב, בולגריה, בת יחידה לסרגיי ורחל. עלתה לישראל ב-1991, בגיל 11. בהמשך התגיירה ובעקבות זאת הוסיפה לשמה את השם "ליאל".

למדה בתיכון עירוני ה' בתל אביב. בעלת תואר ראשון בלשון עברית ותואר שני בספרות מאוניברסיטת תל אביב אותו סיימה בהצטיינות יתרה. את התזה עשתה בתחום המחקר הקוגניטיבי של השפה.

שיריה התפרסמו בעיתונים "ידיעות אחרונות" וב"הארץ; ובכתבי העת: מטעם, מטען והליקון. כותבת סיפורת ומתרגמת מבולגרית את שיריו של המשורר סים אלכסיאב.
== חיים אישיים ==
נשואה לאיל אדמון, אם לשלושה ומתגוררת בחולון.

==חברויות בקבוצות תרבות ושירה==
* חברה, יחד עם נעה שחם, מירלה משה אלבו ושי שניידר-אילת, בקבוצת "כֻּלָּנָה" - חבורה פואטית הכותבת, עורכת ומופיעה יחד במיצגי פרפורמנס.
* חברה בקבוצת "הבריגדה התרבותית", קבוצת צעירים יוצאי ברית המועצות, הפועלים להפוך את הסיפור והתרבות של יוצאי ברית המועצות לחלק מהתרבות הישראלית.

==ספריה==
* "תבוא אחרת", עריכה: רפי וייכרט, הוצאת קשב לשירה (2014)
* "לכל התליינים שלום", עריכה: מירלה משה אלבו, הוצאת קשב לשירה (2016)

==קישורים חיצוניים==
* 

* 
* 

===ביקורות על ספריה===
* [https://www.korebasfarim.com/2014/05/04/ראשון-שירה-חגית-בת-אליעזר-כותבת-על-ספר/ ראשון-שירה: חגית בת-אליעזר כותבת על ספר השירים “תבוא אחרת” מאת ליאל אלכסנדרה אדמון], באתר "קורא בספרים מגזין לספרות", 4 במאי 2014
* גיא פרל, [https://www.hebpsy.net/blog_post.asp?id=1451 "קוֹלִי מְחַפֵּשׂ תָּוִים בִּלְשׁוֹן יַלְדוּת מְאֻחֶרֶת" – קריאה בספר 'תבוא אחרת' מאת ליאל אלכסנדרה], באתר פסיכולוגיה עברית, מתוך עיתון 77, ליון 377, אוגוסט 2014
* [http://www.yekum.org/2017/09/אותה-משוררת-ועם-זאת-–-אחרת-על-שירתה-של-ל אותה משוררת, ועם זאת – אחרת: על שירתה של ליאל אלכסנדרה אדמון], באתר יקום תרבות, 13 בספטמבר 2017

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:עולות בשנות ה-1990
קטגוריה:חולון: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות תיכון עירוני ה' (תל אביב)
קטגוריה:פמיניסטיות ישראליות
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:גרות ישראליות
קטגוריה:ערכים שנערכו במסגרת מיזם ויקי נשים
קטגוריה:עולים בשנות ה-1990
קטגוריה:בוגרי תיכון עירוני ה' (תל אביב)
קטגוריה:פמיניסטים ישראלים
קטגוריה:גרים
קטגוריה:סוכני ביטוח ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980
ישראל באירוויזיון 1999

ישראל השתתפה באירוויזיון 1999 עם השיר "יום הולדת" בביצוע של להקת "עדן", בתחרות שהתקיימה בבנייני האומה בירושלים.

== לפני האירוויזיון ==

=== בחירה פנימית ===
ועדה ברשות השידור בחרה בשיר יום הולדת בביצוע של להקת עדן לייצג את ישראל באירוויזיון 1999.

{| class="wikitable sortable"
!סדר
!שם המבצע
!שם השיר
!מילים
!לחן
!ניקוד
!מקום
|- style="font-weight:bold; background:gold;"
|1
|להקת עדן
|יום הולדת
|גבריאל בטלר, רון רובין, יעקב למאי, יצחק ברנס
|משה דץ, רון רובין, יעקב למאי, יצחק ברנס
|64
|1
|-
|2
|שרית חדד
|וולקאם יא סאלם
|סמדר שיר
|אבנר גדסי
|24
|3
|-
|3
|שרון לביא ושחר אנקרי
|זה קרוב
| אהוד מנור
| בעז שרעבי
|40
|2
|-
|4
|אפרת רותם
|תפילה לאלף הבא
| אהוד מנור
| קובי אשרת
|24
|3
|}

== באירוויזיון ==
להקת עדן הייתה ה-19 בסדר ההופעה בתחרות, אחרי אוסטריה ולפני מלטה. בתום ההצבעה קיבל השיר 93 נקודות והגיע למקום ה-5 מתוך 23 מדינות שהשתתפו. הצבעת הקהל הישראלי העניקה את ה-12 נקודות שלה לגרמניה.

=== נקודות שהוענקו לישראל ===

=== נקודות שישראל העניקה ===

== ראו גם ==

* ישראל באירוויזיון
* אירוויזיון 1999

== קישורים חיצוניים ==
* [https://www.esc-history.com/details.asp?key=862 Israel 1999], באתר esc history
* 
* 
* 

==הערות שוליים==

קטגוריה:ישראל באירוויזיון
קטגוריה:1999 בישראל
קטגוריה:מדינות באירוויזיון 1999
צ'פלארה

צ'פלארה (בבולגרית: Чепеларе) היא עיר במחוז סמוליאן שבבולגריה, המקום ידוע כאתר נופש חורף עממי עם אחד ממסלולי הסקי הארוכים ביותר בדרום מזרח אירופה. הוא ממוקם ליד פמפורובו, אחד מאתרי הסקי הגדולים ביותר בבולגריה. היא שוכנת כ-25 קילומטר מהעיר סמוליאן וכ-67 קילומטרים מהגבול עם יוון.

== אוכלוסייה ==

== גאוגרפיה ==
העיר שוכנת בגובה של 1,232 מטרים מעל פני הים, ומאחר וכך הטמפרטורות הממוצעות בה נמוכות מאוד ביחס לשאר בולגריה. בחלקו המזרחי של העיר עובר נהר צ'פלארה, שנובע ביוון ומתחבר לנהר מריצה בסמוך לפלובדיב.

כביש מס' 86 חוצה את העיר, והוא מהווה את עורק התחבורה הראשי של העיר ושל הערים הסמוכות.

== גלריה ==
<gallery>
תמונה:Чепеларе (2882565486).jpg|כנסייה בעיר
תמונה:Чепеларе (2882002687).jpg|העיר על רקע ההרים הסמוכים
תמונה:Чепеларе (2882023153).jpg|בתי העיר
תמונה:Чепеларе (2883110160).jpg|בניין מגורים בעיר
</gallery>

== קישורים חיצוניים ==

* 

== הערות שוליים ==

קטגוריה:אתרי סקי בבולגריה
קטגוריה:ערי מחוז סמוליאן
קטגוריה:בולגריה: תיירות
טונה עיננית

טונה עיננית (שם מדעי: Thunnus obesus) הוא מין של דג גרם ימי ממשפחת הקולייסיים. טונה זו חיה באוקיינוסים הטרופיים והממוזגים בכל האוקיינוסים, אך לא בים התיכון.

אורכה המרבי של הטונה 250 ס"מ ומשקלה הממוצע עד 178 ק"ג אך כי משערים שישנם פרטים שמשקלם מעל 200 ק"ג. היא דומה למין טונה כחולת סנפיר אטלנטית אך קטנה בהרבה. צבעה אפור-כסוף עם גב כחול כהה וסנפירים זהובים. הטונה בעלת זנב גדול וחזק שנותן לה תנופה במים. כמו מינים נוספים מסוגה גם טונה זו בעלת דם חם יותר מטמפרטורת המים והיא יכולה לשחות באזורים ממוזגים וקרירים.

הטונה היא ציידת מהירה, שניזונה מנחילי דגים קטנים, סרטנים ורכיכות. היא חיה ומתרבה בכל האוקיינוסים אך עקב דיג יתר היא מצויה בסכנה.

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי ריצ'רד תומאס לואו
קטגוריה:ערכים שבהם תבנית בריטניקה אינה מתאימה
קטגוריה:קולייסיים
קטגוריה:מגה-פאונה ימית
שלושה דורות (שיר)

"שלושה דורות" הוא שיר של הזמרת ירדנה ארזי המזוהה במיוחד עם יום הזיכרון לחללי מערכות ישראל.

== כתיבת השיר ==
השיר "שלושה דורות" שכתב אהוד מנור ללחן של ירוסלב יעקובוביץ' מתאר שלוש תקופות לחימה שונות בתולדות מדינת ישראל: דור תש"ח ומלחמת העצמאות, דור מלחמת יום כיפור וחיילי שנות התשעים של המאה העשרים, ימי ממשלת יצחק רבין, הסכמי השלום עם הפלסטינים ועם ירדן ובמקביל, תקופת הפיגועים.

מנור שכל את אחיו, , בשנת 1968, ובאותה שנה נפל בן דודה של ארזי, סגן , במבצע כראמה בירדן. השיר נכתב בהשראת שני החיילים והוקדש לזכרם.

הלחן מורכב משלושה חלקים שונים. בחלקו השני של השיר יש רפרנס לשירים המזוהים עם מערכות ישראל ובהם "היה לי חבר היה לי אח", המנון הפלמ"ח, "זמר זמר לך", "הן אפשר", "אנחנו שנינו מאותו הכפר" ו"מחר". בחלקו השלישי של השיר מתוארת פניית הבן הנופל אל אביו החי ויש רפרנס לציווי התנ"כי "אל תשלח ידך אל הנער".

השיר ליווה את משדר יום הזיכרון של ערוץ הילדים בשנת 1995 ובהמשך היה לשיר הנושא הקבוע של שידורי רשת גימל ביום הזיכרון.

השיר צעד במצעדי הפזמונים השבועיים והגיע בשיאו למקום השני, אך לא נכנס למצעד הפזמונים השנתי 1995.

== קישורים חיצוניים ==
* [https://www.youtube.com/watch?v=R5YCSdvRnWk הקליפ הרשמי לשיר], סרטון באתר יוטיוב

קטגוריה:שירי 1995
קטגוריה:סינגלים מ-1995
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי ירוסלב יעקובוביץ'
קטגוריה:שירים שהופקו על ידי ירוסלב יעקובוביץ'
קטגוריה:שירים על נוסטלגיה
קטגוריה:סינגלים בהוצאת NTE
יובסט פון האנשטיין

יובסט פון האנשטיין (בגרמנית: Jobst Freiherr von Hanstein; 11 בנובמבר 1896 – 13 באוקטובר 1962) היה מפקד בוורמאכט שפיקד על דיוויזיה בקרב סטלינגרד.

==ביוגרפיה==
===קריירה מוקדמת===
פון האנשטיין נולד ב-11 בנובמבר 1896 בפוטסדאם, שהשתייכה לאימפריה הגרמנית. בשנת 1914 התגייס לצבא הגרמני הקיסרי, ולחם בשורותיו במלחמת העולם הראשונה. לאחר המלחמה הצטרף פון האנשטיין לרייכסווהר, ומילא בו תפקידי פיקוד ומטה.

===מלחמת העולם השנייה===
ב-10 בנובמבר 1941 מונה פון האנשטיין לקצין האג"ם של הארמייה ה-12, וב-28 בנובמבר 1941 הוא מונה לראש מטה הקורפוס ה-1 שלחם בגזרה הצפונית של החזית המזרחית. ב-17 במאי 1942 הוא מונה למפקד רגימנט הארטילריה הממונע ה-3, שהיה חלק מהדיוויזיה הממונעת ה-3, ובמהלך מתקפת הקיץ הגרמנית בשנת 1942, ולחם עמו בקרב סטלינגרד. ב-17 בינואר 1943 מונה פון האנשטיין למפקד הדיוויזיה הממונעת ה-3, במקום הלמוט שלמר שמונה למפקד קורפוס הפאנצר ה-14, וב-2 בפברואר נכנע פון האנשטיין יחד עם שרידי הדיוויזיה וכוחות שהיו בכיס הצפוני בסטלינגרד ונלקח לשבי.

===לאחר המלחמה===
לאחר שחרורו מהשבי התגורר פון האנשטיין בהמבורג, וב-13 באוקטובר 1962 מת, והוא בן 66 שנים.

== קישורים חיצוניים ==
* [http://www.ordersofbattle.com/Persons/PersonAppointments?PerX=28415 יובסט פון האנשטיין] באתר ordersofbattle

קטגוריה:אנשי הוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1896
קטגוריה:גרמנים שנפטרו ב-1962
מה נתת לי

"מה נתת לי" הוא שיר לבנוני שבוצע בגרסה עברית על ידי הזמרת ירדנה ארזי באלבומה "דמיון מזרחי" שהוקדש כולו למוזיקה ערבית.

== השיר המקורי ==
משפחת בנדלי היא משפחת מוזיקאים לבנונית. אבי המשפחה ו-12 ילדיו (3 בנים ו-9 בנות בהן דורה בנדלי הזמרת המובילה) הופיעו בשנת 1973 בטלוויזיה הלבנונית ומאז לאורך כל העשור הפכו לאחד ההרכבים המצליחים במדינה ובעולם הערבי בכלל. להיטי הפופ שלהם ובהם "do you love me?" שבוצע מחדש על ידי שרית חדד ו"טלפון" סימנו את גל ההשפעה הצרפתית והאירופאית על התרבות הלבנונית באותן שנים.

עם פרוץ מלחמת האזרחים בלבנון נמלטה המשפחה לטריפולי, והמשיכה משם לנהל קריירה בינלאומית.

== הנוסח העברי ==
השיר נקרא במקור "נטלי" ומשם באה לאהוד מנור ההשראה לשמו העברי "מה נתת לי". הוא נכתב לאלבומה העשירי של ארזי "דמיון מזרחי" שהיה מבוסס על לחנים ערביים של מוחמד עבד אל ווהאב, פיירוז ואחרים בעיבודים עדכניים של ירון בכר.

"מה נתת לי" היה הלהיט הגדול מתוך האלבום ובהמשך אותה שנה נערכה לו גרסת רמיקס על ידי יזהר אשדות שיצאה בישראל ובמקביל הופצה גם ביפן ובגרמניה. לשיר צולם קליפ בבימויו של צדי צרפתי בו מגלמת ארזי זמרת מועדונים שמתאהבת בלקוח צעיר שפוקד את המקום. לתפקיד הלקוח לוהק דוגמן בראשית דרכו - מוטי רייף. לימים בקליפ שצולם לשירה של ארזי "אם הוא ילך" שיצא ב-2018 שבו ארזי ורייף לגלם את אותם תפקידים והציגו מפגש מאוחר של הזמרת והצעיר המסתורי כעבור 30 שנה.

מכיוון שהשיר אינו ישראלי מקורי נמנעה השתתפותו במצעדי הפזמונים.

בשנת 2004 הקליטה הזמרת קים קונקשיין (שסיפרה לארזי על הערצתה אליה בתוכנית "קפה טלעד") גרסת כיסוי לשיר לפי הנוסח העברי של מנור, בסגנון דאנס.

== קישורים חיצוניים ==

* 
* 
* 
* 

קטגוריה:שירי 1989
קטגוריה:סינגלים מ-1989
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהופקו על ידי ירון בכר
קטגוריה:סינגלים בהוצאת NTE
אינטליגנציה (שיר)

"אינטליגנציה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-27 באוקטובר 2010, כסינגל שלא מתוך אלבום, על ידי חברת התקליטים אבי גואטה הפקות בע"מ.

השיר הגיע למקום הראשון במצעד של רדיו אמצע הדרך, השני במצעד של מדיה פורסט, וה-17 במצעד של רשת ג'.

== רקע וכתיבה ==
השיר נכתב והולחן על ידי הנרי, והופק על ידי יעקב למאי. השיר הוא שיר בסגנון הפופ המשלב בתוכו גם את סגנון הים-תיכוני. יוסי חרסונסקי סקר את השיר בחיוב, וטען כי שרית חדד שרה באירוניה ובציניות את השיר, ואף העניק לו שלושה כוכבי זהב.

במקור, תוכנן השיר להיכלל באלבומה 20, אך מסיבה לא ברורה הוחלט שלא להוסיפו אליו. השיר נכנס לאלבום האוסף המיטב, שיצא בספטמבר 2012.

== וידאו קליפ ==
טרם הוציאה את הווידאו קליפ המלא של השיר, העלתה שרית לערוץ היוטיוב שלה אודיו של השיר, המציג את עטיפתו של הסינגל בגרסתו הרגילה. בנוסף לכך, פורסמה עטיפת הסינגל גם בגרסה תלת-ממדית, בדומה לעטיפת הלהיט "Do You Love Me".

נכון ל-25 באוגוסט 2018, מונה הצפיות של האודיו עומד על קרוב למיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי יעקב למאי
קטגוריה:שירים סאטיריים
קטגוריה:שירים עם נושאים פמיניסטיים
קטגוריה:שירים על מיניות
ארגונאוטיים

Argonauta argo במעבדה.
ארגונאוטיים (שם מדעי: Argonautidae) היא משפחה של רכיכות ימיות מסדרת התמנונאים החיים בים הפתוח. במשפחה היו בעבר 5 סוגים אך רק סוג אחד שרד - ארגונאוט (Argonauta). את שמם הם קיבלו על שם הארגונאוטים, הגיבורים של יאסון מהמיתולגיה היוונית, אשר נדדו בימים ולספינתם קראו "ארגו" (Argo). מראה התמנון נראה כאילו הוא אוחז את קונכייתו בזרועות, מה שכיום ידוע שאינו נכון, אלא היא מחוברת אליו. תמנונים אלה התגלו לפני זמן רב, אך רק החוקרת ז'אן וילפרו-פאוור הסיקה שהקונכיות שלהם מיוצרות בידיהם ולא נלקחות מחיות אחרות. הקונכייה ממשת את בעליה לציפה והיא שונה ממבנה קונכיית הנאוטילוס. כמו כן הקבוצה התפתחה לא יותר מוקדם מהאוליגוקן, בניגוד לנאוטילוסים העתיקים בהרבה.

בני המשפחה קטנים יחסית ואורכם 10–30 ס"מ אצל הנקבות דו-צורתיות זוויגית הגדולות בצורה קיצונית מהזכרים המגיעים לאורך של רק 2 ס"מ. הזכרים יכולים להזדווג רק פעם אחת, בה הם משירים את זרוע המין שלהם, בעוד הנקבות מזדווגות פעמים רבות. אלו תמנונים מוזרים בעלי קונכייה המזכירה קונכיית צדפות ועושה אותם דומים לנאוטילוסיים, אך למעשה הם אינם קרובים. כמו לרוב התמנונים הם בעלי 8 זרועות, מקור חזק וקרני ועיניים גדולות. המינים הקרובים אליו ביותר הם התמנונים Tremoctopus ו-Ocythoe tuberculata וכן הכבד שבמיני התמנונים: תמנון שבע הזרועות שיכול להגיע למשקל 75 קילוגרם.

הארגונאוטים ניזונים מיצורים קטנים כמו סרטנים, רכיכות אחרות, מדוזות וסלפיים אותם הם הורגים בנשיכתם הארסית. הם מתגוננים מאויבים באמצעות פליטת דיו כהה והנקבות יכולות להרעיד את קונכייתם ולאיים על אויביה או להתחבא בה, אם כי היא אינה קשיחה מספיק להגנה. למרות ההגנות התמנונים נטרפים בידי דולפינים, דגי טונה, מפרשניים, רעמתן כחלחל, צבי ים ויצורי ים שונים.

תמנונים אלה לא נחים כמעט על קרקעית הים או מפסיקים לצוף אך הזכרים ככל הנראה מתחבאים בין עלי קלפ ענקיים, מעשה שלא ידוע עליו הרבה.

==מיון==
*סוג ארגונאוט (Argonauta)
**מין אַרְגּוֹנָאוּטָה דּוֹגֶרֶת (Argonauta argo)
** Argonauta hians
** Argonauta nodosus
** Argonauta nouryi
** Argonauta cornutus - מין שמוטל בספק
** Argonauta absyrtus - נכחד
** Argonauta itoigawai - נכחד
** Argonauta joanneus - נכחד
** Argonauta oweri - נכחד
** Argonauta sismondai - נכחד
** Argonauta tokunagai - נכחד
* Izumonauta - נכחד
* Kapal - נכחד
* Mizuhobaris - נכחד
* Obinautilus - נכחד

==קישורים חיצוניים==

קטגוריה:תמנונאים
קטגוריה:בעלי חיים שתוארו ב-1841